als_Latn bos_Latn ron_Latn
Kundershtaret politike te Edi Rames kane cilesuar si skandal faktin se kreu i Partise Socialiste nuk ka bere te ditur se sa ka kushtuar spoti elektoral qe eshte transmetuar nga televizioni Mega Channel ne Greqi. Mirepo, pa dashur te akuzohem per populizem (perndryshe Rama ne kete fushe eshte kampion absolut), pa dashur pra te akuzohem per populizem, do te thoja se skandali qendron tjeterkund: ne permbajtjen e mesazhit qe u artikula prej kryesocialistit dhe qe ishte transkriptuar edhe ne greqisht.
Çfare lexohej ne titrat greqishte, ndersa Rama u drejtonte thirrjen bashkatdhetareve: “Ne jemi krenare per kombin tone, jemi krenare per emrin tone, por sot Shqiperia ka probleme, drejtesia nuk ekziston, kriminaliteti eshte rritur, varferia rritet perhere e me shume, dy nder tre te rinj jane te papune, nje nder dy 15 vjecare nuk di shkrim e kendim, ftoheni te votoni per partine Socialiste, per nje Shqiperi europiane, per rilindjen qe duam”.
Duke mirekuptuar perkujdesjen e Rames qe ta beje sa me bindes mesazhin e vet, me qellim qe te nxise sa me shume bashkatdhetare per te shkuar ne Shqiperi e ta votojne, nuk mund, megjithate t’i justifikojme –te pakten jo une dhe kam pershtypjen mijera e mijera shqiptare te tjere ne Greqi-, ate imazh kaq negativ qe, permes televizionit me audiencen me te larte, u percjell grekeve per vendin e tyre fqinj, nje vend qe nuk eshte se ketu ne Greqi gezon dhe opinionin me te mire –per shkak te reminishencave idiote te se kaluares qe jo vetem gjallojne, po per fat te keq jane riaktivizuar sidomos kete vitin e fundit.
Me siguri, ata lloj grekerish, e me se pari Agimi i Arte, deputeti i te cilit kishte thene kohe me pare se “shqiptaret jane plackites e kriminele”, kane ferkuar duart kur kane ndjere se si “kryeministri potencial i Shqiperise” ka pohuar me gojen e vet se ne vendin e tij “kriminaliteti rritet, drejtesia nuk ekziston, nje nder dy 15 vjecare nuk di te shkruaje e te lexoje”.
Sado qe kjo mund te jete Shqiperia e Edi Rames -dhe pa tentuar t’i censuroj e t’i cenoj nje lideri politik te drejten e lirise se fjales e te mendimit-, nuk besoj se ka shume shqiptare qe pajtohen me kete lloj perceptimi, aq me teper qe – tradicionalisht-, jemi njerez kaq te ndjeshem, shahemi, vritemi e pritemi me njeri-tjetrin, por gjithe keto nuk lejojme te dalin jashte mureve te shtepise tone.
Me tej: “kryeministrit potencial” nuk besoj se i shkon per shtat qe ne prag te sezonit turistik t’u thote turisteve greke “mos hajdeni ne Shqiperi, pse ka shume kriminalitet”, apo t’u thote biznesmeneve greke, “mos investoni ne Shqiperi, pse nuk ka drejtesi”.
Tek e fundit, “kryeministri potencial” nuk ka te drejten morale qe t’i ftoje bashkatdhetaret ne nje “Shqiperi te tille”, qe edhe sikur te jete vertet ashtu sic e paraqet Rama, pergjegjesine per kete nuk e ka ekskluzivisht pushteti, por edhe opozita, e sidomos opozita e Edi Rames.
Keshtu besoj se mendojne shqiptaret qe punojne e jetojne ne Greqi. Ata shqiptare qe ende ia mbajne veth ne vesh nje socialisti tjeter, Pandeli Majkos, i cili, si kryeminister i Shqiperise ne nentor 1998, nga maja e Akropolit artikuloi para kamerave te TV greke nje “ndjese per krimet qe kane bere shqiptaret ne Greqi”, duke i inkriminuar (pa dashje) gjithe emigrantet, e duke u bashkuar (pa dashje) me korin e nacionalisteve vendas qe i identifikonin gjithe shqiptaret ne Greqi me kriminele...
Ne Shqiperi, sigurisht e kane harruar ate deklarate (nuk kishte as internet dhe as shume TV atehere). Mirepo sot, besoj se cdokush duhet te mendohet mire para se te hedhe voten per “rilindesin”, i cili nderkaq e “vdiq” Shqiperine ne syte e fqinjeve greke, e deri me 23 qershor ndoshta edhe tek ata italiane...
Nga Robert Goro
als_Latn als_Latn als_Latn als_Latn als_Latn als_Latn als_Latn als_Latn als_Latn sag_Latn